Public procurement notice: Prior Information Notice Without Call For Competition
Published: 2020-09-30
Buyer: Kansaneläkelaitos
Country: FI
Contract type: Supplies
CPV classification: 48000000 | 72000000

Technical requirements: Mahdollisen hankinnan kohteena on kuntoutuksen sähköisen tilityksen välitysjärjestelmä sekä siihen sisältyvänä käyttöliittymä ja WS-rajapinta. Hankintaan sisältyy alustavan suunnitelman mukaan järjestelmän käyttöönotto ja käyttöoikeus sekä ylläpito- ja tukitöihin liittyvät asiantuntijapalvelut.
Käyttäjä (kuntoutuksen palveluntuottaja) voi lähettää hankittavan käyttöliittymän kautta kuntoutuksen toteuttamista koskevat laskutus- ja tilitystiedot sähköisesti Kelaan. Käyttöliittymän lisäksi palveluntuottajan tulee pystyä lähettämään samat tiedot sähköisesti Kelaan myös omasta tilitysten käsittelyjärjestelmästään kilpailutuksessa hankittavan WS-rajapinnan myötä.
Tavoitteena on, että sopimus astuu voimaan vuoden 2021 alussa ja järjestelmä on käytössä 9 kuukauden päästä sopimuksen allekirjoittamisesta.
Toistaiseksi kuntoutuksen palveluntuottajat toimittavat laskutettavat tilitykset Kelaan kuntoutuksen toimenpiteestä riippuen neljällä (4) (KU201, KU203, KU205 ja KU206) eri paperilomakkeella. Tilitystiedot sisältävät kuntoutuksen toteuttajan (palveluntuottajan ja tilityksen saajan) tiedot, kuntoutukseen osallistuneen henkilön tiedot (henkilötunnus/kuntoutustoimenpide) sekä laskutettavan hintalajin tiedot.
Valmisteilla olevan hankinnan taustalla on 1.4.2020 voimaan tullut laki hankintayksiköiden ja elinkeinonharjoittajien sähköisestä laskutuksesta, jonka vuoksi Kela hankkii integraatio- ja tiedonsiirtopalvelun kuntoutuksen tilitystietojen toimittamista varten, jotta kuntoutuksen palveluntuottajilla on mahdollisuus toimittaa sähköinen tilitys Kelaan.
Ennakkotietoilmoitukseen liittyy kutsu markkinakartoitukseen, jolloin kaikilla hankinnasta kiinnostuneilla toimittajilla on mahdollisuus käydä hankintaa koskevaa teknistä vuoropuhelua Kelan kanssa. Teknisen vuoropuhelun tarkoituksena on käydä yleisellä tasolla vuoropuhelua hankinnan kohteesta ja sen määrittämisestä. Tekninen vuoropuhelu ei sido Kelaa toteuttamaan hankintaa. Tekninen vuoropuhelu ei myöskään sido toimittajaa mahdolliseen tarjouskilpailuun osallistumiseen.
Tekninen vuoropuhelu toteutetaan Kelan määrittämässä laajuudessa, ensisijaisesti sähköpostitse ja tarvittaessa erillisinä etätilaisuuksina Kelan kutsusta. Kaikille hankinnasta kiinnostuneille toimittajille on tavoitteena toimittaa loka–marraskuun 2020 aikana sähköpostitse tarjouspyynnön luonnosmateriaalia kirjallisesti kommentoitavaksi. Materiaalien kommentointiin tullaan näillä näkymin varaamaan noin viikon kestoinen kommentointiaika.
Tässä ennakkotietoilmoituksessa esitetyt kuvaukset ja hankintailmoituksen arvioitu julkaisupäivämäärä kuten myös myöhemmin toimitettavat luonnosmateriaalit ovat alustavia ja suuntaa antavia hankinnan ennakkotietoja.
Toimittajaa pyydetään ilmoittautumaan tekniseen vuoropuheluun 8.10.2020 mennessä lähettämällä sähköpostiviesti osoitteeseen kilpailutus@hansel.fi otsikolla: "Kela – Kuntoutuksen sähköisen tilityksen välitysjärjestelmä – Tekninen vuoropuhelu". Toimittajaa pyydetään esittämään ilmoittautumisviestissä yhteyshenkilön nimi ja sähköpostiosoite. Toimittaja voi lisäksi liittää ilmoittautumisviestiin lyhyen yritys- ja tuote-esittelyn.